ইন্দোনেশিয়ার পতাকা লাগানো বিশাল ওই জাহাজে কোনও নাবিক বা পণ্য না থাকায় তৈরি হয় রহস্য। জাহাজটি কী করে মায়ানমারের জলসীমায় এল, এর পিছনে কোনও উদ্দেশ্য আছে কিনা সেসব বিষয় খতিয়ে দেখার কথা জানানো হয় মায়ানমার পুলিশের পক্ষ থেকে। ২০০১ সালে নির্মিত ‘স্যাম রাতুলাঙ্গি পিবি ১৬০০’ এর দৈর্ঘ্য ১৭৭ মিটারের বেশি। কনটেনার পরিবহনের কাজে ব্যবহৃত এই জাহাজের সর্বশেষ অবস্থান রেকর্ড করা হয় ২০০৯ সালে, তাইওয়ান উপকূলে। নয় বছর পর ওই জাহাজ কীভাবে ইয়াঙ্গন উপকূলে আবির্ভূত হল- সেই প্রশ্নে রহস্য ঘনীভূত হয়।